CELEX: 62014TN0418
Language: lv
Date: 2014-05-25 00:00:00
Title: Lieta T-418/14: Prasība, kas celta 2014. gada 25. maijā  – Sina Bank /Padome

25.8.2014   
            
            
               LV
            
            
               Eiropas Savienības Oficiālais Vēstnesis
            
            
               C 282/40
            
         Prasība, kas celta 2014. gada 25. maijā – Sina Bank/Padome
   (Lieta T-418/14)
   2014/C 282/53
   Tiesvedības valoda – angļu
   
      Lietas dalībnieki
   
   
      Prasītāja: Sina Bank (Teherāna, Irāna) (pārstāvji – B. Mettetal un C. Wucher-North, advokāti)
   
      Atbildētāja: Eiropas Savienības Padome
   
      Prasītājas prasījumi:
   
   
               —
            
            
               atcelt Padomes pēc pārskatīšanas pieņemto lēmumu, kas ir ietverts 2014. gada 15. marta Paziņojumā personām un vienībām, kurām piemēro Padomes ierobežojošus pasākumus, kas paredzēti Padomes Lēmumā 2010/413/KĀDP (1) un Padomes Regulā (ES) Nr. 267/2012 (2) par ierobežojošiem pasākumiem pret Irānu (OV C 77, 1. lpp.), un kurā ir noteikts, ka Padomes Lēmums 2010/413/KĀDP un Padomes Regula (ES) Nr. 267/2012 turpina tieši attiekties uz prasītāju;
            
         
               —
            
            
               atcelt Padomes Regulas (ES) Nr. 267/2012 IX pielikuma I.B.8. punktu, jo tas turpina tieši ietekmēt prasītāju, kā norādīts 2014. gada 15. marta paziņojumā;
            
         
               —
            
            
               piespriest Padomei segt savus tiesāšanās izdevumus un atlīdzināt tiesāšanās izdevumus, kas radušies prasītājai.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka Padomes pēc pārskatīšanas pieņemtajā lēmumā, kas ir ietverts 2014. gada 15. marta paziņojumā, nav izpildītas procesuālās prasības norādīt pienācīgu pamatojumu un ievērot tiesības uz aizstāvību un tiesības uz efektīvu tiesību aizsardzību tiesā.
            
         
               2.
            
            
               Ar otro pamatu tiek apgalvots, ka Sina Bank nav saistīta ar “Daftar” interesēm un nepiedalās ne valsts tā saukto stratēģisko interešu, ne tās kodolprogrammas finansēšanā. Tādējādi attiecībā uz Sina Bank nav izpildīts personas, uz kuru attiecas apstrīdētais akts, būtiskais kritērijs un/vai Padome ir pieļāvusi acīmredzamu kļūdu novērtējumā, nosakot, vai šie kritēriji ir izpildīti. Padome nav piemērojusi šos kritērijus pareizi.
            
         
      (1)  Padomes 2010. gada 26. jūlija lēmums, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 39. lpp.)
   
      (2)  Padomes 2012. gada 23. marta Regula (ES) Nr. 267/2012 par ierobežojošiem pasākumiem pret Irānu un Regulas (ES) Nr. 961/2010 atcelšanu (OV L 88, 1. lpp.)